Document ID: 32008R0834

REGULAMENTUL (CE) NR. 834/2008 AL COMISIEI
din 22 august 2008
de modificare a Regulamentului (CE) nr. 1319/2006 privind schimbul de anumite informații referitoare la carnea de porc între statele membre și Comisie
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 192 alineatul (2) coroborat cu articolul 4,
întrucât:
(1)
Regulamentul (CE) nr. 1319/2006 al Comisiei (2) stabilește ziua de joi a fiecărei săptămâni ca termenul, pentru săptămâna precedentă, până la care statele membre trebuie să comunice Comisiei anumite cotații.
(2)
Pentru a avea informații cât mai actualizate posibil necesare gestionării pieței și ținând seama de progresele tehnologice din domeniul transmiterii informației, se dovedește necesară reducerea acestui termen de comunicare.
(3)
Regulamentul (CE) nr. 1319/2006 trebuie modificat în consecință.
(4)
Pentru a permite statelor membre să se adapteze noului termen de comunicare, este necesar să se prevadă aplicarea prezentului regulament începând cu 1 septembrie 2008.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (CE) nr. 1319/2006, teza introductivă se înlocuiește cu următorul text:
„Statele membre comunică Comisiei până cel târziu în ziua de miercuri a fiecărei săptămâni, ora 12:00 (ora Bruxelles-ului), pentru săptămâna precedentă:”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu 1 septembrie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 august 2008.

Labels: 12
18
17
6